BRICS

BRICS – vienų didžiausių pasaulio valstybių grupė, kurią sudaro Brazilija, Rusija, Indija, Kinija ir Pietų Afrikos Respublika. Pavadinta pagal valstybių narių pavadinimų anglų kalba (Brazil, Russia, India, China, South Africa) pirmąsias raides.

2009 m. Rusija, Brazilija, Indija ir Kinija sukūrė organizaciją BRIC. 2010 m. prie šių šalių grupės prisijungė PAR. BRICS valstybėse – per 40% pasaulio gyventojų. BVP sudaro apie 10%, kasmet auga 5–10%. Prognozuojama, kad BRICS valstybės pasauline BVP dalimi 2050 m. aplenks G7 valstybes. Siekdamos didinti įtaką, BRICS valstybės 2014 m. įkūrė BRICS Vystymosi banką. Naujasis bankas įkurtas kaip alternatyva vakarietiškiems Pasaulio bankui ir Tarptautiniam valiutos fondui. Naujasis bankas operuos pinigais infrastruktūros ir vystymo projektams BRICS priklausančioms šalims. Kiekviena šių šalių turės lygią dalį banko valdyme, nesvarbu, koks jos BVP dydis. Kiekviena BRICS narė pažadėjo įnešti vienodą 50 mlrd. dolerių pradinį kapitalą. Bankas įkurtas Šanchajuje, jo pagrindinis tikslas panaikinti JAV dolerio dominavimą tarptautinėje prekyboje.

BRICS narės rengia kasmetinius susitikimus. 2023 m. rugpjūčio 22–24 d. susitikimas vyko Johanesburge (PAR). Jame buvo pranešta, kad prie grupės pakviestos prisijungti Argentina, Egiptas, Etiopija, Iranas, Saudo Arabija ir JAE. Narystė įsigalios 2024 m. sausio 1 d.

Narystė

Valstybės narės

Ypatumai 
BRICS valstybėse išleidžiama vis daugiau lėšų, investuojama, kuriami finansų produktai kaip investiciniai fondai, sertifikatai ir t. t. 

 Brazilija: žaliavų tiekimas
 Rusija: išteklių atsargos, nafta ir gamtinės dujos
 Indija: didžiausias generinių vaistų gamintojas pasaulyje
 Kinija: žemas darbo užmokestis, darbuotojų darbštumas

Šaltiniai

Nuorodos 
 Goldman Sachs-Report: http://www.gs.com/hkchina/insight/research/pdf/BRIC_Layers_03-01-05.pdf
 BRICS+G: http://www.bricsg.net 

Tarptautinės ekonominės organizacijos
Tarptautiniai santykiai